CELEX: 22007D0162
Language: hu
Date: 2007-12-07 00:00:00
Title: Az EGT Vegyes Bizottság 162/2007 határozata ( 2007. december 7. ) az EGT-megállapodás XI. mellékletének (Távközlési szolgáltatások) módosításáról

8.5.2008   
            
            
               HU
            
            
               Az Európai Unió Hivatalos Lapja
            
            
               L 124/28
            
         
      AZ EGT VEGYES BIZOTTSÁG 162/2007 HATÁROZATA
   
   (2007. december 7.)
   az EGT-megállapodás XI. mellékletének (Távközlési szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XI. mellékletét a 2007. október 26-i 143/2007 EGT vegyes bizottsági határozat (1) módosította.
            
         
               (2)
            
            
               A rádióspektrum 2 GHz-es frekvenciasávjainak a mobil műholdas szolgáltatásokat nyújtó rendszerek megvalósítására történő harmonizált felhasználásáról szóló, 2007. február 14-i 2007/98/EK bizottsági határozatot (2) bele kell foglalni a megállapodásba.
            
         
               (3)
            
            
               Az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről szóló, 2007. február 21-i 2007/131/EK bizottsági határozatot (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. mellékletének 5cu. pontja (az Európai Parlament és a Tanács 717/2007/EK rendelete) után a következő pontokat kell beilleszteni:
   
      
                  „5cv.
               
               
                  
                     32007 D 0098: a Bizottság 2007. február 14-i 2007/98/EK határozata a rádióspektrum 2 GHz-es frekvenciasávjainak a mobil műholdas szolgáltatásokat nyújtó rendszerek megvalósítására történő harmonizált felhasználásáról (HL L 43., 2007.2.15., 32. o.).
               
            
                  5cw.
               
               
                  
                     32007 D 0131: a Bizottság 2007. február 21-i 2007/131/EK határozata az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről (HL L 55., 2007.2.23., 33. o.).”
               
            
   2. cikk
   A 2007/98/EK és a 2007/131/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. december 7-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 100., 2008.4.10., 84. o.
   
   
      (2)  HL L 43., 2007.2.15., 32. o.
   
   
      (3)  HL L 55., 2007.2.23., 33. o.
   
   
      (4)  Alkotmányos követelmények fennállását nem jelezték.